Αξιολόγηση μεθόδου ταξινόμησης σφάγιων χοίρου στην Ελλάδα με τη χρήση της συσκευής Optigrade.
Creators: name: Σχοινά, Βασιλική Χρήστου
Publisher: name: Aristotle University of Thessaloniki
Year: 2014
Subjects: σφάγιο χοίρου
ποσοστό άπαχου μυϊκού ιστού
συσκευή ταξινόμησης
Optigrade
grading pig carcasses
lean meat percentage

description: Σκοπός της εργασίας ήταν η αξιολόγηση της μεθόδου ταξινόμησης των σφαγίων χοίρων μαδητού και γδαρτού τύπου με τη χρήση της συσκευής Optigrade.Τα δείγματα (παχυνόμενοι χοίροι) ελήφθησαν από τις Περιφέρειες Κ. Μακεδονίας, Θεσσαλίας και Ηπείρου. Η επιλογή των Περιφερειών έγινε με βάση τη σημασία τους για την ελληνική χοιροτροφία. Χρησιμοποιήθηκαν 130 ημιμόρια σφαγίων (65 αρσενικά, 65 θηλυκά), από 15 συνολικά χοιροτροφικές μονάδες. Οι μετρήσεις που πραγματοποιήθηκαν, αφορούσαν στο πάχος του ραχιαίου λίπους και στο πάχος του επιμήκους ραχιαίου μυός, σε σημείο που ορίζεται επί του αριστερού ημιμορίου του σφάγιου, 7 εκ. πλευρικώς της νωτιαίας γραμμής του σφάγιου και σε ύψος που αντιστοιχεί μεταξύ της δεύτερης και της τρίτης πλευράς, μετρώντας από την τελευταία. Τα ημιμόρια των σφαγίων του δείγματος τεμαχίστηκαν με 12 βασικές τομές, σύμφωνα με τη μέθοδο αναφοράς της ΕΕ (μέθοδος Walstra και Merkus). Στη συνέχεια, πραγματοποιήθηκε πλήρης μηχανικός διαχωρισμός του μυικού, λιπώδους και οστίτη ιστού, των τεμαχίων της ωμοπλάτης, της οσφυικής χώρας του μηρού και της κοιλιακής χώρας και έγινε ο υπολογισμός του ποσοστού του άπαχου κρέατος για κάθε σφάγιο, όπως ορίζει ο Κανονισμός ΕΚ 1249/2008. Οι καταγεγραμμένες τιμές υποβλήθηκαν σε στατιστική επεξεργασία με τη βοήθεια της γλώσσας προγραμματισμού R. Τα δεδομένα υποβλήθηκαν σε ελέγχους κανονικότητας και εντοπισμού των ακραίων τιμών. Με τη μέθοδο των ελαχίστων τετραγώνων διαμορφώθηκε η εξίσωση παλινδρόμησης, με βάση την οποία υπολογίζεται το ποσοστό άπαχου μυικού ιστού του ελληνικού σφάγιου χοίρου απο την συσκευή Optigrade. Συμπερασματικά, η προτεινόμενη μέθοδος θεωρείται αξιόπιστη και ως η πλέον κατάλληλη για την εκτίμηση του ποσοστού του άπαχου κρέατος και την κατάταξη των χοιρινών σφάγιων σε κλάσεις ποιότητας στη χώρα μας, με δύο μόνο μετρήσεις, διενεργούμενες σε μια ανατομική θέση των σφάγιων.
description: The objective of this study was to evaluate a method for grading pig carcasses using the device Optigrade. Samples (fattening pigs) obtained from regions: Central Macedonia, Thessaly and Epirus. The selection of regions was based on their importance to the Greek pig production. There have been used 130 half-carcasses (65 males, 65 females) from 15 pig farms in total. The measurements carried out involved the thickness of fat and thickness of the muscle in point defined on the left half carcass side at 7 cm off the dorsal line of the carcass between the second and the third from the last rib. The left carcass side was divided into 12 primal cuts according to the EU reference method Walstra and Merkus, 1996. Detailed carcass dissections were performed according to the reference method which is based on the separation and weighing of different tissues (muscle, inter-muscular fat, subcutaneous fat including skin, and bones) from leg, loin, shoulder, and belly. Τhe dissected lean meat percentage was calculated according to the Commission Regulation (EC) 1249/2008. The data collected in dissection experiment were subjected to statistical analysis using the programming language R. By applying the least squares method the regression equation was derived which calculates the percentage of lean muscle tissue of Greek pig carcasses with the device Optigrade. In conclusion, the proposed method is considered reliable and the most appropriate for assessing the percentage of lean meat and classification of pig carcasses in classes quality in Greece, performing only two measurements, carried out in one anatomical position of the carcasses.